Solo Nqweni. Foto: Twitter.
Solo Nqweni is een van die dapperste krieketspelers ter wêreld. Die 26-jarige en veelsydige speler van Grey High het in 2012 vir die nasionale o.19-span gespeel en het later deel van die Warriors-opset geword.
Maar terwyl hy klubkrieket in Brittanje vir Aberdeenshire gespeel het, is hy met Guillan-Barré-sindroom – 'n toestand waar jou imuunstelsel jou senuweestelsel aanval – gediagnoseer.
Hy was vir vier weke in 'n koma terwyl 'n masjien hom gehelp het om asem te haal. Hy het egter voldoende herstel om weer na Suid-Afrika terug te keer.
'n Geldinsamelingsprojek is van stapel gestuur en £80 000 is ingesamel om sy mediese koste en vervoer terug na sy geboorteland te dek.
Nqweni het egter gister op Twitter aangekondig dat hy ook positief vir Covid-19 getoets het.
"Verlede jaar is ek met GBS gediagnoseer en veg al vir tien maande teen die siekte; ek is nog kwalik op die herstelpad. Ek het TB, terwyl ek lewer- en nierversaking het. Vandag het ek positief vir Covid-19 getoets. Ek weet nie waarom al hierdie dinge met my gebeur nie," het hy op Twitter geskryf.
Volgens Cricinfo is Nqweni die derde krieketspeler wat positief getoets het vir Covid-19. Pakistan se Zafar Sarfraz en Skotland se Majid Haq het vroeër ook positief getoets.
Tiger Woods en Phil Mickelson sal in 'n liefdadigheidswedstryd saam met Tom Brady en Peyton Manning (Amerikaanse voetbalsterre) te siene wees.
The Match: Champions for Charity is vir 24 Mei geskeduleer en sal na verwagting $10 miljoen vir die stryd teen Covid-19 insamel.